PRIMĂRIA MUNICIPIULUI SATU MARE

SERVICIUL MANAGEMENTUL PROIECTELOR

DIRECŢIA ECONOMICĂ

NR. 18664/21.03.2025

În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea Devizului General actualizat pentru faza PT

aferent proiectului

**„Reabilitarea termică a blocului de locuinţe situate pe Strada Careiului , bloc C3-C5”**

Reducerea consumului de energie pentru încălzirea blocurilor de locuinţe are ca efecte reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creşterea independenţei energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităţilor.

În acest sens, Primăria Municipiului Satu Mare a depus spre finanțare din fonduri nerambursabile în cadrul Programului Național de Redresare și Reziliență, Componenta C5 – VALUL RENOVĂRII, AXA 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3- RENOVAREA ENERGETICĂ MODERATĂ SAU APROFUNDATĂ A CLĂDIRILOR REZIDENȚIALE MULTIFAMILIALE proiectul „REABILITAREA TERMICĂ LA BLOCURILE DE LOCUINŢE SITUATE PE STR. CAREIULUI, BLOC C3-C5”, acțiune finalizată prin încheierea Contractului de finanțare nr. 141037/13.12.2022.

Conform punctului 6.6.3.3 din Ghidul solicitantului, beneficiarii au obligația de a încărca pe platforma PNRR Proiectul tehnic (PT) împreună cu Hotărârea de aprobare a devizului general actualizat pentru faza PT aferente proiectului mai sus menționat.

În urma finalizării proiectului tehnic s-a actualizat Devizul General pentru obiectivul de investiție **„Reabilitarea termică a blocului de locuinţe situate pe Strada Careiului, bloc C3-C5”**, în care se poate constata scăderea valorii C+M, iar conform prevederilor H.G. nr. 1116/16 noiembrie 2023 pentru modificarea și completarea H.G. 907 din 2016, s-a adăugat subpunctul 3.8.3 – coordonator în materie de SSM, respectiv s-a introdus secțiunea a 7-a – Cheltuieli aferente marjei de buget și pentru constituirea rezervei de implementare pentru ajustare de preț.

Astfel se modifică valorile din Devizul General pentru obiectivul de investiție „*Reabilitarea termică a blocului de locuinţe situate pe Strada Careiului , bloc C3-C5*” în felul următor:

PROIECT nr. 55/2024 FAZA P.T.h + D.E.

PROIECTANT: S.C. KES BUSINESS S.R.L.

Indicatori tehnico-economici aprobați inițial în HCL nr. 69/23.02.2023 (faza DALI) au fost:

Valoarea totală a investiției: **5.598.517,79 lei (fără TVA)**

din care

construcții-montaj: **5.205.980,50 lei (fără TVA)**

Indicatori tehnico-economici conform noului Deviz General (faza PT):

Valoarea totală a investiției: **6.975.673,25 lei (fără TVA)**

din care

construcții-montaj: **5.016.300,00 lei (fără TVA)**

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Șef serviciu

 Ec. Ursu Lucia Dr. Sveda Andrea